નોટબંધીની જેમ દારૂબંધી માટે રાતોરાત જાહેરાત થવી જોઇએ અને વિધીવત આ માટે કાયદાનું નિર્માણ થવું જોઇએ. ગેરકાયદેસર દારૂ વેચાય છે, તો લઠ્ઠાકાંડમાં કવોલિટી વગર દારૂ પીને મરનારને વળતરની સરકાર કેમ જોગવાઇ કરે છે ? ગુજરાતના ગામે-ગામ અને શહેરમાં ગલીએ-ગલીએ દારૂ હોમ ડિલીવરીથી મળે છે, તો ગુજરાતમાં આ દારૂબંધીનું નાટક કેમ ? પોલીસ દારૂબંધી માટે યોગ્ય કાર્યવાહી કરશે નહિ કેમ કે પોલીસની રહેમરાહ હેઠળ જ દારૂના અડ્ડા ચાલે છે. જો દારૂબંધી હટાવવામાં આવે તો ભ્રષ્ટાચારમાં ઘટાડો થશે. ગુજરાતમાં જે લોકો દારૂ ગેરકાયદેસર રીતે મેળવીને ન પીતા હોય તે લોકો દિવ, દમણ, સેલવાસ, આબુ અને રતનપુર બોર્ડર પર પીવા જવા માટે લોકો કરોડોનું ડીઝ અને પેટ્રોલ વેડફે છે. દારૂને જો કાયદેસર પીવા-વેચવાની પરવાનગી આપવામાં આવે તો સરકારને વર્ષે કરવેરામાં કરોડોનો ફાયદો થાય એમ છે. બુટલેગરો પાસેથી પોલીસ, એમ.એલ.એ. અને પત્રકારો વર્ષે પ,૦૦૦ કરોડનો ભ્રષ્ટાચાર કરે છે તેને સરકારી આવકમાં તબદીલ કરો. ગુજરાતમાં જો દારૂબંધી દૂર કરવમાં આવે તો શું શું ફાયદા થઇ શકે અને આમાં ગુજરાતની જનતાના માનવાધિકારીનો ભંગ કઇ રીતે થાય છે એ પાસાઓ મહત્વના છે તેમ કૃશાલકુમાર ધનજીભાઇ શેલડીયાએ અંતમાં જણાવ્યું છે.